b'\n_START_ARTICLE_\nP\xc4\x83zitorii timpului\n_START_SECTION_\nPatrula timpului\n_START_PARAGRAPH_\nPrima povestire din seria Patrula timpului a ap\xc4\x83rut \xc3\xaen 1955 \xc3\xaen Magazine of Fantasy and Science Fiction._NEWLINE_Prima misiunea a lui Manse Everard este de a corecta o \xc3\xaenc\xc4\x83lcare a regulilor temporale petrecut\xc4\x83 \xc3\xaen secolul al V-lea \xc3\xaen Insulele Britanice, la pu\xc8\x9bin timp dup\xc4\x83 invazia iu\xc8\x9bilor, anglilor \xc8\x99i saxonilor. Dup\xc4\x83 rezolvarea cazului, Everard sfideaz\xc4\x83 la r\xc3\xa2ndul s\xc4\x83u legile temporale, ajut\xc3\xa2ndu-\xc8\x99i un coleg s\xc4\x83 \xc3\xae\xc8\x99i salveze iubita care fusese omor\xc3\xa2t\xc4\x83 \xc3\xaen timpul celui de-Al Doilea R\xc4\x83zboi Mondial._NEWLINE_Prima traducere \xc3\xaen limba rom\xc3\xa2n\xc4\x83 a povestirii i-a apar\xc8\x9binut lui Dorin A. Groza \xc8\x99i a fost serializat\xc4\x83 \xc3\xaen numerele 343-345 / 1969 ale Colec\xc8\x9biei de povestiri \xc8\x99tiin\xc8\x9bifico-fantastice.\n_START_SECTION_\nT\xc4\x83ria de a fi rege\n_START_PARAGRAPH_\nPovestirea a fost ini\xc8\x9bial serializat\xc4\x83 \xc3\xaen Magazine of Fantasy and Science Fiction \xc3\xaen 1959._NEWLINE_Manse Everard trebuie s\xc4\x83 g\xc4\x83seasc\xc4\x83 un agent al Patrulei Timpului disp\xc4\x83rut \xc3\xaen perioada lui Cyrus al II-lea cel Mare. Spre marea lui surpriz\xc4\x83, se dovede\xc8\x99te c\xc4\x83 agentul a devenit marele conduc\xc4\x83tor al Persiei, cei doi agen\xc8\x9bi fiind nevoi\xc8\x9bi s\xc4\x83 modifice unele evenimente pentru a permite istoriei s\xc4\x83-\xc8\x99i p\xc4\x83streze cursul.\n_START_SECTION_\nCascadele din Gibraltar\n_START_PARAGRAPH_\nPovestirea nu a fost inclus\xc4\x83 \xc3\xaen prima edi\xc8\x9bie a antologiei, ap\xc4\x83rut\xc4\x83 \xc3\xaen 1960. Ea a fost publicat\xc4\x83 \xc3\xaen 1975 \xc3\xaen Magazine of Fantasy and Science Fiction, fiind cuprins\xc4\x83 abia \xc3\xaen edi\xc8\x9bia din 1981, cea dup\xc4\x83 care s-a f\xc4\x83cut \xc8\x99i traducerea \xc3\xaen limba rom\xc3\xa2n\xc4\x83._NEWLINE_Doi agen\xc8\x9bi care studiaz\xc4\x83 perioada form\xc4\x83rii str\xc3\xa2mtorii Gibraltar sufer\xc4\x83 un accident, \xc3\xaen care unul dintre ei dispare. Supravie\xc8\x9buitorul c\xc4\x83l\xc4\x83tore\xc8\x99te \xc3\xaen timp pentru a-\xc8\x99i salva colegul, \xc3\xaenc\xc4\x83lc\xc3\xa2nd astfel legile temporale.\n_START_SECTION_\nSingurul joc posibil\n_START_PARAGRAPH_\nPovestirea a ap\xc4\x83rut pentru prima dat\xc4\x83 \xc3\xaen 1960 \xc3\xaen Magazine of Fantasy and Science Fiction._NEWLINE_Everard \xc8\x99i un alt agent al Patrulei c\xc4\x83l\xc4\x83toresc \xc3\xaen perioada lui Gingis Han, pentru a opri cucerirea continentului american de c\xc4\x83tre armatele acestuia, cu mai bine de 200 de ani \xc3\xaenainte de descoperirea acestui continent de c\xc4\x83tre Cristofor Columb.\n_START_SECTION_\nDelenda Est\n_START_PARAGRAPH_\nA cincea povestirea a seriei Patrula timpului a ap\xc4\x83rut ini\xc8\x9bial \xc3\xaen Magazine of Fantasy and Science Fiction \xc3\xaen 1955._NEWLINE_C\xc4\x83l\xc4\x83torind \xc3\xaen viitor, Everard \xc8\x99i un coleg de pe Venus descoper\xc4\x83 c\xc4\x83 a avut loc o modificare a istoriei. Cercet\xc4\x83rile le indic\xc4\x83 faptul c\xc4\x83 ruptura s-a produs \xc3\xaen perioada Imperiului Roman, care a pierdut Al Doilea R\xc4\x83zboi Punic din cauz\xc4\x83 c\xc4\x83 doi c\xc4\x83l\xc4\x83tori temporali l-au ucis pe Scipio Africanul. Cei doi agen\xc8\x9bi sunt nevoi\xc8\x9bi s\xc4\x83 fac\xc4\x83 salturi \xc3\xaen timp, pentru a \xc3\xaempiedica acel eveniment \xc8\x99i a ajuta istoria s\xc4\x83 revin\xc4\x83 la cursul ei firesc.'